armvectores/hy_wikipedia_2023 huggingface dataset:
Ռուժիչևո

Ռուժիչևո (ուկրաիներեն՝ Ружичеве), գյուղ Ուկրաինայի Կիրովոգրադի մարզի Ալեքսանդրովկայի շրջանում։
2001 թվականի տվյալներով Ռուժիչևո գյուղում բնակվում էր 42 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջորդան Տորունարիգա

Ջորդան Տորունարիգա (գերմ.՝ Jordan Torunarigha, օգոստոսի 7, 1997(1997-08-07)[…], Խեմնից, Սաքսոնիա, Գերմանիա), գերմանացի պրոֆեսիոնալ ֆուտբոլիստ։ Ներկայումս հանդես է գալիս Հերթա Բեռլինի կազմում։ Խաղում է կենտրոնական պաշտպանի դիրքում։


== Ակումբային կարիերա ==


=== Հերթա Բեռլին ===
Տորունարիգան Հերթա Բեռլինի ակադեմիայի սան է։ Իր առաջին պայմանագիրը կնքեց 2016 թվականի դեկտեմբերի 19-ին։ Իր պրոֆեսիոնալ դեբյուտը նշեց 2017 թվականի փետրվարի 4-ին՝ փոխարինելով Վեդադ Իբիշևիչին Ինգոլշտադտի դեմ խաղում։ Մարվին Պլատենհարդտի հիվանդության շնորհիվ ապրիլի 5-ին՝ Բորուսիա Մյոնխենգլադբախի դեմ խաղում Տորունարիգան առաջին անգամ խաղադաշտ դուրս եկավ Հերթայի մեկնարկային կազմում։ Իր առաջին գոլը պրոֆեսիոնալ կարիերայում խփեց մայիսի 13-ին՝ Դարմշտադտի դեմ խաղում։ 2016-17 մրցաշրջանում Տորունարիգան անցկացրեց 8 հանդիպում՝ դառնալով 1 գոլի հեղինակ։
Իր առաջին հանդիպումը եվրոպական առաջնություններում Տորունարիգան անցկացրեց 2017 թվականի սեպտեմբերի 28-ին՝ Հերթայի մեկնարկային կազմում խաղադաշտ դուրս գալով Եվրոպայի Լիգայի խմբային փուլի Էստերսունդի դեմ խաղում։ Դեկտեմբերի 13-ին գերմանացին փոխարինեց Կարիմ Ռեկիկին և գոլի հեղինակ դարձավ Հանովերի դեմ խաղում՝ օգնելով իր թիմին հաղթել 3-1 հաշվով։ Դեկտեմբերի 17-ին նա հեռացվեց խաղադաշտից ՌԲ Լայպցիգի դեմ խաղում՝ կարմիր քարտ ստանալով հանդիպման 7-րդ րոպեին։ 2017-18 մրցաշրջանում Տորունարիգան անցկացրեց 15 հանդիպում՝ դառնալով 1 գոլի հեղինակ։


== Միջազգային կարիերա ==
Տորունարիգան իրավասու էր ներկայացնել Գերմանիան և Նիգերիան միջազգային ասպարեզում, սակայն 2018 թվականի մայիսին մերժեց Նիգերիայի կազմում հանդես գալու առաջարկը։ Նա ներկայացրել է Գերմանիան տարբեր տարիքային երիտասարդական հավաքականներում։ 2017 թվականին նա մինչև 20 տարեկանների հավաքականի կազմում մասնակցեց աշխարհի առաջնությանը՝ անցկացնելով 3 հանդիպում։ Գերմանիան դուրս մնաց մրցաշարի 1/8 եզրափակչից՝ խաղի լրացուցիչ ժամանակում պարտվելով Զամբիային։


== Կարիերայի վիճակագրություն ==


=== Ակումբային վիճակագրություն ===
2018 թվականի նոյեմբերի 28-ի դրությամբ


== Ծանոթագրություններ ==


== Արտաքին հղումներ ==
Տորունարիգայի պաշտոնական Ինստագրամի էջը
Տորունարիգան transfermarkt-ում
Տորունարիգան soccerbase.com-ում
Տորունարիգան WhoScored.com կայքում
Տորունարիգան Հերթա Բեռլինի պաշտոնական կայքում
Տորունարիգան ՈՒԵՖԱ-ի պաշտոնական կայքում
Մասիս (քաղաք)

Անվան այլ կիրառումների համար տե՛ս՝ Մասիս (այլ կիրառումներ)Մասիս, քաղաքային համայնք Հայաստանի Հանրապետության Արարատի մարզում։

 Անվան այլ կիրառումների համար տե՛ս՝ Մասիս (այլ կիրառումներ)Մասիս, քաղաքային համայնք Հայաստանի Հանրապետության Արարատի մարզում։


== Անուն ==
1950 թվականին Խորհրդային Հայաստանի Գերագույն խորհրդի որոշմամբ բնակավայրը Մասիս է կոչվել։ Մինչ այդ՝ ԽՍՀՄ ժամանակաշրջանում այն կոչվում էր Ուլուխանլի։ Այդ անունը ստացել էր այնտեղ բնակություն հաստատած մահմեդականների կողմից։ Ներկայում ադրբեջանցիները շարունակում են Մասիս քաղաքն անվանել թուրքական անվամբ։ Որոշ ժամանակ կոչվել է նաև Հրազդան ավան, Զանգիբասար։


== Աշխարհագրական դիրքը ==
Գտնվում է Արարատյան դաշտի կենտրոնական մասում՝ Հրազդան գետի ստորին հոսանքի ավազանում։ Հյուսիսից սահմանակից է Արարատի մարզի Այնթապ, Նոր Խարբերդ, արևմուտքից՝ Սայաթ-Նովա, հարավից՝ Նորամարգ, արևելքից՝ Մարմարաշեն, Նոր Կյուրին գյուղերին։
Մայրաքաղաք Երևանից հեռու է 14 կմ դեպի հարավ, իսկ մարզկենտրոն Արտաշատ քաղաքից՝ 20 կմ դեպի արևմուտք։


== Բնակչություն ==
Բնակիչների մի մասի նախնիները գաղթել են Խոյից և Սալմաստից։
2021 թվականի մարդահամարի տվյալներով բնակչությունը կազմում է 24734 մարդ։
Մասիսի ազգաբնակչության փոփոխությունը.


== Պատմական ակնարկ ==
Մասիս քաղաքը զարգացել է, որպես Երևանի արբանյակ քաղաք։ 1960-ական թվականների վերջերից սկսած՝ քսան տարվա ընթացքում, Մասիսը նպաստավոր տնտեսաաշխարհագրական դիրքի և զարգացած երկաթուղային հանգույցի շնորհիվ ձեռք էր բերել հանրապետության խոշորագույն մատակարար քաղաքի կարգավիճակ։ 20-30 տարվա ընթացքում քաղաքը ապրել է բուռն զարգացում, սակայն վերջին տարիների ժողովրդագրական ցնցումները և սոցիալ-տնտեսական անկումները քաղաքին առաջադրել են լուրջ հիմնախնդիրներ։ Այնուհանդերձ՝ Մասիս քաղաքի բարենպաստ ֆիզիկաաշխարհագրական և տնտեսաաշխարհագրական դիրքը, ճանապարհային և երկաթուղային լավ զարգացած ցանցի, գյուղատնտեսության համար բարենպաստ բնական պայմանների, արդյունաբերության համար բավարար մարդկային ու արտադրական ենթակառուցվածքային ռեսուրսների և համայնքային իշխանությունների պատրաստակամության ու կենտրոնական իշխանությունների աջակցության շնորհիվ հնարավոր է ապահովել բարգավաճման ռեալ հնարավորություններ։


=== Պատմամշակութային հուշարձաններ ===


== Սուրբ Թադեոս եկեղեցի, եկեղեցու պատմությունը ==
Մասիս քաղաքում է գտնվում Սուրբ Թադեոս եկեղեցին, որի հիմնարկեքը կատարվել է 1991 թվականին։ Գործարար Հրանտ Վարդանյանի նախաձեռնությամբ և ֆինանսավորմամբ 2005 թվականին սկսվեցին եկեղեցու շինարարական աշխատանքները։ 2015 թվականի հոկտեմբերի 4-ին Գարեգին Բ Ամենայն Հայոց Կաթողիկոսի ձեռամբ այն օծվել է։ 

		
		


== Կրթություն ==
Մասիս քաղաքն ունի վեց դպրոց, վեց մանկապարտեզ, մեկ պետական գյուղատնտեսական քոլեջ, գրադարան, երաժշտական դպրոց, մարզադպրոց, մարզադաշտեր, հիվանդանոց, ծննդատուն, պոլիկլինիկա, կապի հանգույց։


== Տես նաև ==
Մասիս քաղաքի պատմության և մշակույթի անշարժ հուշարձանների ցանկ (Արարատի մարզ)


== Ծանոթագրություններ ==
(6860) Սիմս

(6860) Սիմս (անգլ.՝ Sims), աստերոիդ աստերոիդների հիմնական գոտում։ Հայտնաբերվել է 1991 թվականի փետրվարի 11-ին Սատորու Օտոմոյի և Օսամու Մուրամացուի կողմից Կիյոսատոյում։
Միջին հեռավորությունը Արեգակից կազմում է 3,120189 ա. մ., առավելագույնը մոտենում է 2,7612 ա. մ. հեռավորության վրա և հեռանում 3,4792 ա. մ.։ Արեգակի շուրջ մեկ ամբողջական պտույտ է կատարում 2013,12 երկրային օրվա ընթացքում, իր ուղեծրով շարժվելով միջինում 0,178827 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6860) Սիմս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չյոբսարա

Անվան այլ կիրառումների համար տե՛ս՝ Չյոբսարա (այլ կիրառումներ)Չյոբսարա (ռուս.՝ Чёбсара), քաղաքատիպ ավան Ռուսաստանի Վոլոգդայի մարզի Շեկսինսկի շրջանի կազմում։
Բնակչությունը 2010 թվականին գրանցված տվյալներով կազմում էր 1440 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ասլանափոսի

Ասլանափոսի, սարավանդ Հայկական լեռնաշխարհում, Տայքում, Խոտրջրի շրջանում։ Ավանդության համաձայն իբր այստեղ եղել է առյուծի որջ և իբր հենց դրանից էլ ծագել է Ասլանափոսի անունը։ Մի այլ ավանդության համաձայն Ասլանափոսին ծածկված է եղել խիտ անտառով, որտեղ եղած գազաններից ազատվելու համար մարդիկ հրդեհել են անտառը։


== Ծանոթագրություններ ==
Ներսեսցոց գեղ

Ներսեսցոց գեղ, գյուղ Օսմանյան կայսրությունում, Տրապիզոնի վիլայեթի Աքչեաբադի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
(6196) 1991 UO4

(6196) 1991 UO4, աստերոիդ աստերոիդների հիմնական գոտում։ Հայտնաբերվել է 1991 թվականի հոկտեմբերի 28-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,198664 ա. մ., առավելագույնը մոտենում է 1,99 ա. մ. հեռավորության վրա և հեռանում 2,4074 ա. մ.։ Արեգակի շուրջ մեկ ամբողջական պտույտ է կատարում 1190,79 երկրային օրվա ընթացքում, իր ուղեծրով շարժվելով միջինում 0,302319 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6196) 1991 UO4 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռովշան Ռզաև

Ռովշան Շուքուր օկլի Ռզաև (ադրբ.՝ Rövşən Şükür oğlu Rzayev, հունվարի 20, 1962(1962-01-20), Բաքու, Ադրբեջանական ԽՍՀ, ԽՍՀՄ), Ադրբեջանի պետական գործիչ, Փախստականների և հարկադիր վերաբնակների գործերով պետական կոմիտեի նախագահ, Միլի մեջլիսի IV գումարման պատգամավոր։


== Կենսագրություն ==
Ռովշան Ռզաևը ծնվել է 1962 թվականի հունվարի 20-ին Բաքու քաղաքում։ 1986 թվականին ավարտել է Ադրբեջանի պետական ​​համալսարանի պատմության ֆակուլտետը։ 1993 թվականին ավարտել է նույն համալսարանի իրավաբանական ֆակուլտետը։ 1982 թվականից նա տարբեր պաշտոններ է զբաղեցրել ԱՀ արդարադատության նախարարության համակարգում։ 2004 թվականին նա ընտրվել է Միլլի Մեջլիսի պատգամավոր։
Երկար ժամանակ նա աշխատել է որպես Իրավական քաղաքականության և պետականաշինության կոմիտեի նախագահի տեղակալ։ 
Որպես Եվրախորհրդի Խորհրդարանական վեհաժողովի անդամ ՝ նա ծառայել է «Միգրացիայի, փախստականների, բնակչության» և «Սոցիալական հարցերի» կոմիտեներում։ 
«ԱՀ Լեռնային Ղարաբաղի շրջանի ադրբեջանական համայնք» հասարակական միության 2009 թվականի հունիսի 5-ին կայացած համագումարում նա ընտրվել է հասարակական միության խորհրդի անդամ։
ԱՀ Նախագահի 2018 թվականի ապրիլի 21-ի հրամանով նա նշանակվել է ԱՀ փախստականների և հարկադիր վերաբնակների գործերով պետական կոմիտեի նախագահ։
Նա փաստաբան, պետական ​​գործիչ, գեներալ-մայոր Շուքուր Ռզաևի որդին է։ 


== Արտաքին հղումներ ==
Qaçqınların və Məcburi Köçkünlərin İşləri üzrə Dövlət Komitəsinin sədri Rövşən Rzayevin müraciəti


== Ծանոթագրություններ ==
Հարլեմերլիդե էն Սպարնվաուդե

Հարլեմերլիդե էն Սպարնվաուդե (հոլ.՝ Haarlemmerliede en Spaarnwoude ( արտասանություն)), համայնք Նիդերլանդների Հյուսիսային Հոլանդիա մարզում։ Տարածքը 19,25 կմ² է, բնակչությունը՝ 5.432 (2011 թ.)։ Մեկ շնչի տարեկան միջին եկամուտը 14.700 եվրո է։
Ուիա (այլ կիրառումներ)

Ուիա անվանումը կարող է վերաբերել.

Ուիա – Վանի թագավորության դիցարանի աստվածուհի,
Ուիա – գյուղ գյուղ Էստոնիայի Վիլյանդիմաա նահանգի Կիպու շրջանում։
Նենսի Փելոսի

Նենսի Պատրիսիա դը Ալեսանդրո Փելոսի (անգլ.՝ Nancy Patricia D'Alesandro Pelosi, մարտի 26, 1940(1940-03-26)[…], Բալթիմոր, Մերիլենդ, ԱՄՆ), ամերիկացի քաղաքական գործիչ։


== Կենսագրություն ==
Նենսի Պատրիսիա դը Ալեսանդրո Փելոսին ծնվել է 1940 թ-ի մարտի 26-ին Բալթիմորում, Մերիլենդ, ԱՄՆ։ Ամերիկացի քաղաքական գործիչ և ներկայացուցիչների պալատի խոսնակն է։ Նա ընտրվել է որպես պալատի անդամ Կալիֆորնիա նահանգից դեռևս Ջորջ Վոկեր Բուշի նախագահության ժամանակ։ Հետագայում մնացել է որպես խոսնակ նաև նախագահ Բարաք Օբամայի նախագահության ընթացքում։ Նա ներկայացուցիչների պալատում հայկական խմբի անդամ է։ Նրա հայրը՝ Թոմաս դը Ալեսանդրոն (en) եղել է Կոնգրեսի անդամ, իսկ հետո նաև Բալթիմորի քաղաքապետ։ Նույն պաշտոնում հետագայում եղել է նաև նրա եղբայրը։
2007 թվականի հոկտեմբերի կեսերին, այն բանից հետո, երբ Ներկայացուցիչների պալատի արտաքին հարաբերությունների հանձնաժողովը որոշում էր ընդունել 1915 թվականին Օսմանյան թուրքերի կողմից հայերի բնաջնջումը որպես ցեղասպանություն որակելու մասին, Փելոսին խոստացավ քվեարկության դնել այդ ցեղասպանության ընդունման բանաձևը։ Բանաձևի նախագիծը նախազգուշացումներ առաջացրեց նախագահ Բուշի կողմից և կատաղի քննադատություն Թուրքիայի կողմից, ընդ որում Թուրքիայի վարչապետն ասաց, որ բանաձևի ընդունումը կվտանգի ԱՄՆ-Թուրքիա հարաբերությունները։ Այն բանից հետո, երբ Ներկայացուցիչների պալատի աջակցությունը թուլացավ, բանաձևի հովանավորները հրաժարվեցին քվեարկության իրենց կոչից, և հոկտեմբերի վերջին Փելոսին ետ կանչեց ցեղասպանության ընդունման բանաձևն առանց քվեարկության։
Բանաձևն ընդունվել է Փելոսիի՝ խոսնակի պաշտոնում երկրորդ ժամկետում։ 2019 թվականի հոկտեմբերին Ներկայացուցիչների պալատը քվեարկել  է 405 կողմ, 11 դեմ՝ հաստատելով բանաձևը։

2022 թվականի ապրիլի 30-ին Փելոսին Կիևում հանդիպել է նախագահ Վլադիմիր Զելենսկու հետ՝ խոստանալով ԱՄՆ-ի աջակցությունը Ուկրաինային ռուսական ներխուժման ժամանակ։


== Ծանոթագրություններ ==


== Արտաքին հղումներ ==
Նենսի Փելոսիի պաշտոնական կայք էջը Archived 2007-01-05 at the Wayback Machine. (անգլ.)
(365) Կորդուբա

(365) Կորդուբա (անգլ.՝ Corduba), աստերոիդ աստերոիդների հիմնական գոտում։ Հայտնաբերվել է 1893 թվականի մարտի 21-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 2,802358 ա. մ., առավելագույնը մոտենում է 2,3666 ա. մ. հեռավորության վրա և հեռանում 3,2382 ա. մ., իսկ Երկրի ուղեծրին Կորդուբա աստերոիդը նվազագույնը մոտենում է 1,3854 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1713,5 երկրային օրվա ընթացքում, իր ուղեծրով շարժվելով միջինում 0,210096 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,78° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(365) Կորդուբա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վանի թագավորության մասնավոր տնտեսությունները

Վանի թագավորության մասնավոր տնտեսություններ, ազնվական դասի մասնավոր տնտեսություններ, ինչպես արքայական տոհմի ներկայացուցիչների, այդպես էլ զինվորների ու ծառայողների։ Ըստ երևույթին, այդպիսի տնտեսությունների մասին է ակնարկում ուրարտական արձանագրություններից մեկը, ըստ որ թագավորը «... բաց թողեց նետը այստեղից՝ Գիլուլարանիի անտառի առջևից, մինչև Իշպիլինիի, Բատուի որդու, այգին, 950 կանգուն»։
Հավանաբար, մասնավոր տնտեսություններ են ունեցել նաև ուրարտական բանակի բազմաթիվ բարձրաստիճան պաշտոնյաներ, ետե չասենք զինվորական դասը ընդհանրապես։ Բոլորովին էլ պատահական չէ, որ պատերազմների ընթացքում ձեռք բերված ռազմագերիների որոշ մասը, ինչպես հայտնի է, թագավորի համաձայնությամբ, բաժին է հասել զիվորներին։ Բացի դրանից, ռազմագերիներ են վերցրել նաև հենց իրենք՝ զինվորները, երբ թագավորը լքել է նվաճված երկիրը։ Պետական բարձրաստիճան ծառայողները, անկասկած, հնարավորություննոր ունեցած կլինեն ստրուկներ ձեռք բերել նաև առևտրի միջոցով։ Հիշյալ մասնավոր տնտեսությունները ևս պետք է հիմնված լինեն ռազմագերիների կամ ստրուկների շահագործման վրա։


== Տես նաև ==
Վանի թագավորություն


== Աղբյուրներ ==
Հայ ժողովրդի պատմություն
Նովոֆյոդորովկա (գյուղ, Դոբրոպոլսկի շրջան)

Անվան այլ կիրառումների համար տե՛ս՝ ՆովոֆյոդորովկաՆովոֆյոդորովկա (ուկրաիներեն՝ Новофедорівка), գյուղ Ուկրաինայի Դոնեցկի մարզի Դոբրոպոլսկի շրջանում։
2001 թվականի տվյալներով Նովոֆյոդորովկա գյուղում բնակվում էր 452 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (3130)

Ժողովածու 3130, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3130 թվի տակ։ Ձեռագիրը գրվել է 17 դարում։ Գրված է թղթի վրա, որը ունի 19, 3x15, 1 չափս։ Ձեռագիրը կազմված է 367 թերթից։ Գրված է միասյուն, բոլորագրով։ Կազմը` կաշվեպատ տախտակ դրոշմազարդ , աստառը՝ դրոշմազարդ կտավ։ Հիշատակարաններ՝ 1բ (18-19 դդ․):


== Բովանդակություն ==
Դավթի սահմանք իմաստասիրութեան, վերլուծութին ներածութեանն Պորփիվի, վասնբաժանման։
Մեկնութիվին ստորոգութեանց Արիստոտելի։
Մեկնութիիուն Պերի արմենիասին Արիստոտել։
Ամենայն չար տանջելի։
Առածք հինգ։
Ներս Շնորհալոյ մեկնութիւն բանից սահմանաց իմաստասիրութևան Դավթի։
Պորփիւրի ներածութիւնն ստորոդութևանցն Արիստոտելի։
Արիստոտելի ստորոգութիւնք, Պերի արմենիաս, յաղագս աշխարհի, յաղագս, առաքինութևանց։
Բարթ մարադացւոյ հավաքում ի դիալեթիկեն, որ է տրամաբանութիւն։
Ջիլբերդոսր Պօռետացւոյ վեցից սկիզբանց դիրք (թրդմ․ ոսկանի)։
Նախերդան ստորոգութևանցն Արիստոտելի։
Գր․ Մագիստրոսի Չափարերականը։


== Ծանոթագրություններ ==
Վիտաուտաս Չեռնյաուսկաս

Վիտաուտաս Չեռնյաուսկաս (լիտ.՝ Vytautas Černiauskas, մարտի 12, 1989(1989-03-12), Պանևեժիս, Լիտվական ԽՍՀ, ԽՍՀՄ), լիտվացի ֆուտբոլիստ, բուլղարական ԲԿՄԱ (Սոֆիա) ակումբի և Լիտվայի հավաքականի դարպասապահ։


== Ակումբային ==


=== Ակումբային ===
Պրոֆեսիոնալ մակարդակում ելույթներն սկսել է 2008 թվականին «Էկրանաս» ակումբի կազմում, որի հետ երեք անգամ հաղթել է Լիտվայի առաջնությունում և դարձել գավաթի դափնեկիր։ 2011 թվականի ձմռանը պայմանագիր է կնքել ռումինական «Վասլույ» ակումբի հետ, բայց միանգամից անցել է պահեստայինների շարքը և մինչև մրցաշրջանի ավարտն անցկացրել ընդամենը 4 հանդիպում։ Ակումբի կազմում մնացել է չորս մրցաշրջան։
2014 թվականին տեղափոխվել է լեհական «Կորոնա», բայց այնտեղ երկար չի մնացել և մեկ տարի անց տեղափոխվել է ռումինական «Դինամո» (Բուխարեստ)։
2016 թվականին Չեռնյաուսկասը պայմանագիր է կնքել Կիպրոսի «Էրմիս» ակումբի հետ, բայց դեկտեմբերին հեռացել է թիմից ակումբի տնօրենի հետ տարաձայնությունների պատճառով։ Մրցաշրջանն ավարտելուց հետո վերադարձել է ռումինական «Դինամո» (Բուխարեստ)՝ փոխարինելու վնասվածք ստացած Լաուրենցիու Բրենեսկուին։ 2016/17 մրցաշրջանի ավարտից հետո հեռացել է ակումբից։
2017 թվականի հունիսի 30-ին Վիտաուտաս Չեռնյաուսկասը երկամյա պայմանագիր է կնքել բուլղարական ԲԿՄԱ-ի հետ։ 2019 թվականի հունվարի 14-ին պայմանագրի ժամկետը երկարաձգվել է երկու տարով։


=== Կարիերան հավաքականում ===
Վիտաուտաս Չեռնյաուսկասը Լիտվայի ազգային հավաքականում նորամուտը կատարել է 2014 թվականի սեպտեմբերի 3-ին՝ Ուկրաինայի ազգային հավաքականի հետ ընկերական խաղում, որտեղ անառիկ է պահել դարպասն ամբողջ խաղի ընթացքում։


== Վիճակագրություն ==

2019 թվականի սեպտեմբերի 1-ի դրությամբ


== Ձեռքբերումներ ==
 «Էկրանաս»Լիտվայի չեմպիոն (3) – 2008, 2009, 2010
Լիտվայի գավաթակիր (1) – 2010 «Դինամո» (Բուխարեստ)Ռումինիայի լիգայի գավաթակիր (1) – 2016/2017


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Interviu exclusiv RD1948 cu Vytautas Cerniauskas(ռում.)
Ժոզեֆ Դյուկրյո

Ժոզեֆ Դյուկրյո (ֆր.՝ Joseph Ducreux, հունիսի 26, 1735(1735-06-26)[…], Նանսի, Լոթարինգիա - հուլիսի 24, 1802(1802-07-24)[…], Փարիզ), ֆրանսիացի նկարիչ, դիմանկարիչ։


== Կենսագրություն ==
Ծնվել է նկարչի ընտանիքում։ Նախ նկարել սովորել է իր հոր մոտ։ 1760 թվականին տեղափոխվել է Փարիզ, որտեղ շուտով հայտնի է դարձել իր դիմանկարներով։ Սովորել է Մորիս Կանտեն դե Լատուրի մոտ։ 1769 թվականին ուղևորվել է Վիեննա` Լյուդովիկի և կայսրուհի Մարի Անտուանետի հարսանիքից առաջ վերջինիս դիմանկարը նկարելու համար։ Աշխատել է նաև Լուի XVI-ի պալատում, որի դիմանկարներից մեկի համար միապետից ստացել է բարոնի տիտղոս։
Նաև նկարել է թագավորի վերջին դիմանկարը Ֆրանսիական հեղափոխության ժամանակ նրա գլխատումից առաջ։ Ինքը` նկարիչը, այդ հեղափոխության իրադարձությունների ժամանակ մեկնել է Լոնդոն, բայց 1793 թվականին վերադարձել է և հաստատվել Փարիզում` նկարիչների և երաժիշտների համար մեծ սալոն հիմնելով։ Մահացել է Փարիզից Սեն-Դենի ճանապարհին։
Դյուկրյոն հայտնի է իր դիմանկարներն ստեղծելիս դիմագրության հանդեպ հատուկ ուշադրությամբ։ Նկարել է նաև մի քանի ինքնանկարներն, որոնց վրա պատկերել է ապրումներ և իրավիճակներ, այդ թվում նաև` հորանջում։
Դյուկրյոն ունեցել է մի քանի երեխաներ։ Նրա մեծ որդին` Ժյուլը, եղել է նկարիչ և հետիոտնի կապիտան։ Զոհվել է Ժեմապի ճակատամարտում։ Նրա մեծ դուստրը` Ռոուզ-Ադելաիդա Դյուկրյոն, նունպես նկարչուհի է դարձել։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Статья в La Grande Encyclopédie(ֆր.)
Getty Museum: Self-portrait information
Getty Museum: Biography
Enlightenment: Royal Academy of Painting Archived 2006-04-04 at the Wayback Machine.
Արտա (նոմոս)

Արտա (հուն․՝ Άρτα), նոմոս Հունաստանի Հանրապետության արևմուտքում՝ Էպիրուսի պերիֆերիայում։ Արտայի նոմոսի վարչական կենտրոնը և խոշորագույն քաղաքը համարվում է Արտա քաղաքը։
Ըստ 2001 թվականի մարդահամարի տվյալների, նոմոսի բնակչությունը կազմում է 78 134 մարդ։ Բնակչության հիմնական մասը կազմում են հույները, սակայն կան նաև մեծ քանակությամբ ալբանացիներ և գնչուներ։
Նոմոսը նշանավորվում է իր գյուղատնտեսական արտադրանքով, մասնավորապես ցիտրուսային (արևադարձային) մրգերով, մասնավորապես՝ մանդարին։


== Ծանոթագրություններ ==

Բնակչության թվաքանակի փոփոխությունները.
Մոնտեֆլավիո

Մոնտեֆլավիո (իտալերեն՝ Monteflavio), կոմունա Իտալիայում, գտնվում է Լացիո մարզի Հռոմ գավառում։
Բնակչությունը` 1408 մարդ (2008 թ.), բնակչության խտությունը` 82 մարդ/կմ2, տարածքը՝ 17 կմ2, փոստային ինդեքսը՝ 10, հեռախոսային կոդը՝ 0774։
Օգոստոսի 16-ին կոմունայում նշվում է Սուրբ Աստվածածնի Վերափոխման տոնը։  


== Ժողովրդագրություն ==


== Կոմունայի ադմինաստրացիա ==
Հեռախոս։ Centralino 0774 69332
Պաշտոնական կայք։ http://www.comunemonteflavio.it/home.html Archived 2007-09-27 at the Wayback Machine.


== Արտաքին հղումներ ==
http://www.comunemonteflavio.it/home.html Archived 2007-09-27 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Աստերոիդների ցանկ (208501-208600)

Աստերոիդների ցանկ (208401-208500)  • Աստերոիդների ցանկ  • Աստերոիդների ցանկ (208601-208700)
 Աստերոիդների ցանկ (208401-208500)  • Աստերոիդների ցանկ  • Աստերոիդների ցանկ (208601-208700)
Քարտեզ (դրամական միավոր)

Անվան այլ կիրառումների համար տե՛ս՝ Քարտեզ (այլ կիրառումներ)Քարտեզ, Կիլիկիայի թագավորության պետական պետական մետաղադրամներից մեկը։
Թագավորության ժամանակաշրջանի մետաղադրամները բավականին շատ են և հասել են մեզ համեմատաբար մեծ քանակով։ Կիլիկյան Հայաստանի պետության թողարկումներից հայտնի են արծաթե, բիլոնե, պղնձե և սահմանափակ քանակով ոսկե դրամներ։ Ոսկե դրամները կոչվել են դահեկան, արծաթե դրամները՝ դրամ, թագվորին, իսկ պղնձե դրամները՝ դանգ, քարտեզ, փող։


== Ծանոթագրություններ ==
Կումուլյատիվ էֆեկտ

Կումուլյատիվ էֆեկտ, պայթյունի ազդեցության կենտրոնացում որոշակի ուղղությամբ։ Կումուլյատիվ էֆեկտ ստեղծվում է կումուլյատիվ փոսիկ (որն ուղղում են դեպի թիրախը) ունեցող արկի պայթյունով, երբ նյութերը բարակ շիթով արտանետվում են 7—16 կմ/վ արագությամբ։ Շիթի ճնշումը հասնում է մինչև 102 կԳ/սմ3, որը զգալիորեն գերազանցում է պողպատի քայքայման լարմանը, և թիրախի զրահի ամրությունը փաստորեն էական դեր չի խաղում։ Շիթը ծակում է կումուլյատիվ փոսիկի բացվածքի տրամագիծը 4 անգամ գերազանցող հաստության պողպատե զրահը։
Օթելլո (Ռոսսինիի օպերա)

Անվան այլ կիրառումների համար տե՛ս՝ Օթելլո (այլ կիրառումներ)Օթելլո (իտալերեն՝ Otello ossia Il moro di Venezia), իտալացի կոմպոզիտոր Ջոակինո Ռոսսինիի օպերա երեք գործողությամբ։ Իտալերեն լիբրետտոն Ֆրանչեսկո Բերիո դի Սալսայի ըստ Շեքսպիրի համանուն ողբերգության։ «Օթելլոյի» առաջնախաղը կայացել է 1816 թ. դեկտեմբերի 4-ին Նեապոլի Դել Ֆոնդո թատրոնում՝ ունենալով մեծ հաջողություն։ Դեզդեմոնայի դերերգը կատարեց երգչուհի Իզաբելա Կոլբրանը, որը հետագայում դարձավ Ռոսսինիի կինը։


== Ծանոթագրություններ ==
Ալմիրոս

Ալմիրոս (հուն․՝ Αλμυρός), փոքր քաղաք Հունաստանում, որը գտնվում է ծովի մակարդակից 67 մ բարձրության վրա, նույնանուն գետի, որը թափվում է Պագասիտիկոս ծովածոց, ձախ ափի 3 կմ երկայնքով, Նեա Անխիալոս օդանավակայանից 5 կմ հարավ, Վոլոսից 25 կմ հարավ-արևմուտք և Աթենքից 158 կմ հյուսիս-արևմուտք։ Համանուն համայնքի (դիմա) վարչական կենտրոնն է Թեսալիա ծայրամասի Մագնիսիա ծայրամասային միավորում։ Ըստ 2011 թվականի մարդահամարի տվյալների՝ բնակչությունը 7955 մարդ է։
Քաղաքի արևելքով անցնում է Պիրեյոս-Աթենք-Սալոնիկ-Էվզոնի եվրոպական երթուղի E75-ի մաս կազմող ավտոմայրուղի 1-ը։


== Պատմություն ==
Ալմիրոսի մոտակայքում՝ 10 կմ հեռավորության վրա, գտնվել է հնագույն Ալոս քաղաքը։
Ժամանակակից Ալմիրոսը հիմնադրվել է 13-րդ դարում։ Այն ավելի հին՝ 9-րդ դարում՝ Լևոն VI Իմաստասերի կառավարման ժամանակաշրջանում (886-912) հիմնադրված բնակավայրի համանունն է։ Ինչպես հայտնում է իսպանացի ճանապարհորդ Վենիամին Թուդելսկին, որը Սուրբ երկիր էր ճանապարհորդել 1173 թվականի վերջին, Ալմիրոսը եղել է Թեսալիայի ամենակարևոր առևտրական կենտրոնը և Վենետիկի, Պիզայի և Ջենովայի հիմնական շուկաներից մեկը։ 14-րդ դարում քաղաքը բազմիցս կողոպտվել է ֆրանկների և տարբեր ցեղերի կողմից և վերջապես որոշ ժամանակ անց մտել է Ստեֆան Դուժանի Սերբա-հունական թագավորության մեջ, որը նվաճվել է 1392 թվականին օսմանցիների կողմից։ 16-րդ դարում քաղաքը կորցրել է իր նախկին բարգավաճումը և վերացել է ժանտախտի համաճարակից և ալժիրցի ու այլ ծովահենների թալանի պատճառով, որոնք ամբողջ Միջերկրական ծովը պահում էին վախի մեջ։ 19-րդ դարի սկզբին նոր քաղաքը պատկանել է Ալի փաշա Տեպելենսկու պետությանը, իսկ հետո անցել է նրա որդու՝ Վելի փաշայի իշխանության տակ։ 1833 թվականին Ալմիրոսը կործանվել է Թաֆիլ Բուզի կողմից, որն առևանգել է նշանավոր շատ քրիստոնյաների և օսմանցիների։ 1897 թվականին Ալմիրոսին մեծ վնասներ է պատճառել թուրքական բանակը։ 1881 թվականի Կոստանդնուպոլսի պայմանագրով Ալմիրոսը մտել է Հունաստանի թագավորության կազմի մեջ։
Քաղաքը վնասվել է 1955 թվականի ապրիլի 19-ի 6,2 բալլ ուժգնությամբ և 1980 թվականի հուլիսի 9-ի 6,3 բալլ ուժգնությամբ երկրաշարժերից։
1998 թվականի մայիսին վերականգնումից հետո բացվել է Ալմիրոսի հնագիտական թանգարանը։


== Ալմիրոսի համայնք ==
Համայնքը ստեղծվել է 1912 թվականին։ Ալմիրոսի համայնքի մեջ մտնում է ութ բնակավայր։ Ըստ 2011 թվականի մարդահամարի տվյալների՝ բնակչությունը 7955 մարդ է։ Մակերեսը 209,979 կմ² է։


== Բնակչություն ==


== Ծանոթագրություններ ==
Երկրի լավագույն քաղաքը (երգ)

«Երկրի լավագույն քաղաքը» (ռուս.՝ «Лучший город Земли»), էստրադային ստեղծագործություն փոփ երաժշտության ժանրում։ Երաժշտության հեղինակը կոմպոզիտոր Առնո Բաբաջանյանն է, տեքստի հեղինակը՝ բանաստեղծ Լեոնիդ Դերբենյովը։ Երգը լայն ճանաչում է ստացել Մուսլիմ Մագոմաևի կատարումից հետո։


== Պատմություն ==
Առաջին կատարողը եղել է Ժան Թաթլյանը։
«Երկրի լավագույն քաղաքը» երգը Մուսլիմ Մագոմաևի կատարմամբ մեկ ամսվա ընթացքում հաղորդվել է ռադիոյով, սակայն այն հանկարծակի արգելվել է։  Արգելքի նախաձեռնողը եղել է Նիկիտա Խրուշչովը. «Թվի՞ստ Մոսկվայի մասին։ Արգելե՛լ»։ Մի քանի ամիս անց՝ 1964 թվականի հոկտեմբերին, Խրուշչովին պաշտոնանկ են արել։ Ըստ ավանդության՝ բանաստեղծ Լեոնիդ Դերբենյովը մի անգամ գնացել է ռադիոյ և ասել. «Ահա, Մագոմաևն արեց այն ամենը, ինչ կարող էր։ Խրուշչյովին հանեցին։ Հիմա մեր երգը եթեր հաղորդելո՞ւ եք»։ Պատասխանը եղել է երգի «ռեաբիլիտացիան»։
«Բրավո» խումբը 1994 թվականին Մուսլիմ Մագոմաևի հետ միասին ձայնագրել է երգի իր տարբերակը «Дорога в облака» ալբոմի համար։
2013 թվականին Մոսկվայի 866-ամյակի տոնակատարության ժամանակ տոնի լեյտմոտիվ է դարձել Մուսլիմ Մագոմաևի «Երկրի լավագույն քաղաքը» շլյագերը։


== Ծանոթագրություններ ==
Եղնահատոց

Եղնահատոց, ձմեռանոց Հայաստանի Լոռու մարզում։ 1926 թվականին ուներ 3 հայ բնակիչ, իսկ հետագայում լքվել է։


== Ծանոթագրություններ ==
Լուպաչևկա

Լուպաչևկա (ուկրաիներեն՝ Лупачівка), գյուղ Ուկրաինայի Խարկովի մարզի Դվուրեչենսկի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գերմանիայի սուպերգավաթ

Գերմանիայի ֆուտբոլի սուպերգավաթը (գերմ.՝ DFL-Supercup) Գերմանիայի ֆուտբոլային մրցույթ է, կազմված 1 խաղից, որում մասնակցում են Բունդեսլիգայի և Գերմանիայի գավաթի նախորդ մրցաշրջանի հաղթողները։
Առաջին երեք մրցանակները խաղարկվել են 1941, 1977, 1983 թվականներին։ Այդ ժամանակ այն կրում էր ոչ պաշտոնական բնույթ։ Պաշտոնական խաղի բնույթ առաջին անգամ ստացել է 1987 թ.: Հետագայում այս մրցաշարի փոխարեն անցկացվել է մեկ այլ մրցաշար՝ Լիգայի գավթը։ 2008 թ.-ից անցում կատարվեց սուպերգավաթին, սակայն մրցաշարը կրում էր կրկին ոչ պաշտոնական բնույթ։ 2010 թ.-ից մրցույթը առ այսօր այն կրում է պաշտոնական բնույթ։
Եթե Գավաթը և Բունդեսլիգան հաղթում է միևնույն թիմը, ապա Սուպերգավաթում նրա դեմ պայքարում է Բունդեսլիգայի երկրորդ հորիզոնականը գրաված թիմը։


== Հաղթողներ ==


== Ակումբների հաղթանակները ==
Հաշվի առնելով միայն պաշտոնական մրցաշարերը


== Ծանոթագրություններ ==
Դեղնածաղիկ փռված

Դեղնածաղիկ փռված (լատ.՝ Genista Patua), տերևաթափ թուփ ունի 50-100 սմ բարձրություն 4-5 սմ երկարություն խիստ ճյուղավորված սաղարթով։ Ընձյուղները անկյունավոր են ցրված մազմզուկապատ կամ բոլորովին մերկ։ Ծաղկում է հունիս-հուլիսին։ Տարածված է Կովկասում, Փոքր Ասիայում, Արեւմտյան Հայաստանում։ Հայկական ՍՍՀ-ի տարածքում հանդիպում է միայն Զանգեզուրում եւ Մեղրիում։ Դեղնածաղիկը աճում է լեռնային գոտում գետերի ափերին եւ խոնավ վայրերեում։ Չափազանց պահանջկոտ է խոնավության նկատմամբ։ Լուսասեր է բավականին ցրտադիմացկուն միարժամանակ լավ է դիմանում ուժեղ շոգերին։


== Աղբյուրներ ==
Լ.Վ. Հարությունյան-Քո շրջապատի թփերը, Սովետական գրող, 1984, 224 էջ
Ռյոնի Օսթհայմ

Ռյոնի Օսթհայմ (գերմ.՝ Ostheim vor der Rhön), կոմունա Գերմանիայում՝ Բավարիա երկրամասում։
Ենթարկվում է Ստորին Ֆրանկոնիայի վարչական կենտրոնին։ Մտնում է Ռյոն Գրաբֆելդ շրջանի կազմի մեջ։ Բնակչությունը կազմում է 3506 մարդ (դեկտեմբերի 31, 2010 թվական)։ Զբաղեցնում է 40.73կմ² մակերես տարածք։


== Ծանոթագրություններ ==


== Արտաքին հղումներ ==
Պաշտոնական կայք
Остайм-фор-дер-Рён
Ռոդինգ (Գերմանիա)

Ռոդինգ (գերմ.՝ Roding), կոմունա Գերմանիայում, Բավարիա երկրամասում։
Գտնվում է Վերին Պֆալց վարչական շրջանի ենթակայության ներքո։ Կոմունան գտնվում է Կամ շրջանում։ Բնակչությունը կազմում է 11 574 մարդ, տարածքը՝ 113,80 կմ² (2010 թվականի դեկտեմբերի 31-ի տվյալներով)։ Պաշտոնական կոդը՝ 09 3 72 153։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական կայք
Բուրոս

Բուրոս (շվեդերեն՝ Borås)՝ քաղաք Շվեդիայի արևմուտքում։ Գտնվում է Բիսկան գետի վրա։


== Տնտեսություն ==
Քաղաքը տեքստիլ և հագուստի արդյունաբերության, մեքենաշինական և էլեկտրատեխնիկական գործարանների կենտրոն է։


== Սպորտ ==
1958 թվականի ֆուտբոլի աշխարհի առաջնության մրցախաղերի մի մասը անցկացվել է Բուրոսի Ռյուալավեն մարզադաշտում։ Մինչև 2005 թվականը Շվեդիայի վեցակի չեմպիոն Էլֆսբորգ ակումբի տնային հանդիպումների վայրն էր։ Այնուհետև ակումբը տեղափոխվել է  «Borås Arena» -ի հարևանությամբ կից կառույց։
2003 թվականի Բասկետբոլի Եվրոպայի առաջնության մրցախաղերի մի մասը տեղի է ունեցել Բուրոսհալեն կոմպլեքսում։


== Քաղաքի բնիկներ ==
Կառլոս Ինգվար՝ Շվեդիայի վարչապետը
Եվրատեսիլ երգի մրցույթի հաղթող՝ Ելենա Պապարիզու
Քրիստեր Բյորքման շվեդացի երգիչ
Յոնաս Երեբկո՝ Բասկետբոլի ազգային ասոցիացիայի (NBA) բասկետբոլիստ


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Պաշտոնական կայք Archived 2007-08-22 at the Wayback Machine.
Большая советская энциклопедия : [в 30 т.] / гл. ред.  А. М. Прохоров. — 3-е изд. — М. : Советская энциклопедия, 1969—1978.


== Գրականություն ==
«Борос»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Խուդյաշևկա

Խուդյաշևկա (ռուս.՝ Худящевка), գետ Ռուսաստանում, հոսում է Կեմերովոյի մարզում և Նովոսիբիրսկի մարզում։ Գետաբերանը տեղակայված է Ինյա գետի աջ ափին՝ 611 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Ինյա գետ, գետի ենթաավազանը՝ Վերին Օբից մինչև Տոմ։ Գետի ավազանը՝ Վերին Օբից մինչև Իրտիշ թափվելը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010200612115200005349
Հիդրոլոգիական ուսումնասիրությունների կոդը - 115200534
Ավազանի կոդը - 13.01.02.006
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վերխնեմամբետովո

Վերխնեմամբետովո (ռուս.՝ Верхнемамбетово, բաշկիրերեն՝ Үрге Мәмбәт), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 182 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մագդեբուրգ

Մագդեբուրգ (գերմ.՝ Magdeburg), քաղաք Գերմանիայում, համանուն օկրուգի վարչական կենտրոնը։ 279 հազար բնակչություն (1976 թվական)։ Երկաթուղային և ավտոճանապարհների հանգույց է, գետային նավահանգիստ Էլբայի վրա։
ԳԴՏ արդյունաբերական, առևտրատրանսպորտային, ծանր մեքենաշինության, քիմիական, սննդի արդյունաբերության կենտրոն է։ Կա բժշկական ակադեմիա, ծանր մեքենաշինության բարձրագույն դպրոց, արվեստի և ջրային տնտեսության մասնագիտական դպրոցներ։ Առաջին անգամ հիշատակվել է 805 թվականին։


== Ծանոթագրություններ ==
Վիսոկոե (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՎիսոկոեՎիսոկոե (ուկրաիներեն՝ Високе), քաղաքատիպ ավան Ուկրաինայի Դոնեցկի մարզի Մակեևկայի քաղաքային խորհրդում։
2012 թվականի տվյալներով Վիսոկոե քաղաքատիպ ավանում բնակվում էր 481 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մ.թ.ա. 747


== Դեպքեր ==
Փետրվարի 26, Նաբունասարը հռչակվում է Ասորեստանի թագավոր
Մելեսը հռչակվում է Լիդիայի թագավոր


== Ծնունդներ ==


== Մահեր ==
Մանուշակագույն լեռան աստղադիտարան

Մանուշակագույն լեռան աստղադիտարան, կամ Ցզինցզինշան աստղադիտարան (չինարեն՝ 紫金山天文台, աստղադիտարանի կոդը` — «330»), աստղադիտարան Չինաստանում, գտնվում է Ցզինցզինշան (Մանուշակագույն լեռ) լեռան վրա, Նանկին քաղաքի մոտ։ Աստղադիտարանը գտնվում է ծովի մակերևույթից 267 մետր բարձրության վրա։ Հիմնադրվել է 1934 թվականին։


== Պատմություն ==

Մանուշակագույն լեռան աստղադիտարանը հիմնադրվել է 1934 թվականին Չինաստանի հանրապետության կառավարության և կառավարվում էր Գիտությունների ակադեմիայի կողմից։ Աստղադիտարանի տնօրենի պաշտոնը երկար ժամանակ, 1950-ից 1984 թվականները, զբաղեցրել է հայտնի չինացի աստղագետ Չան Յուժեն (1902–1986):
1980-ականների վերջում, Նանկինգի տարածաշրջանում օդի աղտոտվածության աստիճանի բարձրացումը ստիպեց դադարեցնել աստղադիտարանում կատարվող դիտարկումները։ Աստղադիտարանը այդ ժամանակից ի վեր զբաղվում է կրթական ծրագրերով, իսկ գիտական հետազոտությունները իրականացվում են աստղադիտարանի հինգ մասնաճյուղերում, որոնք գտնվում են Չինաստանի այլ տարածաշրջաններում։
Փոքր մոլորակների կենտրոնը հղում է աստղադիտարանին օգտագործելով միայն Nanking (Նանկին) անվանումը, այստեղ 1955-ից 1983 թվականները հայտնաբերվել են 149 աստերոիդներ, ինչպես նաև աստղադիտարանում իրականացվող ՄԼԱ Մերձերկրյա աստերոիդների հետազոտության ծրագրի շրջանակներում հայտնաբերվել են ևս 600 ստերոիդներ 2006-ից 2013 թվականները։


=== ՄԼԱ Մերձերկրյա աստերոիդների հետազոտության ծրագիր ===
2006 թվականին Քսույի կայանում (աստղադիտարանի կոդ՝ D29) սկսվեցին կատարվել դիտարկումներ Չինական Մերձերկրյա աստերոիդների հետազոտության ծրագրի շրջանակներում, ծրագիրը կոչվում էր ՄԼԱ Մերձերկրյա աստերոիդների հետազոտության ծրագիր (PMO NEO ծրագիր)։ Հետազոտությունների ընթացքում օգտագործվում էր 1:04=1:20=1:80 մ Շմիդտի աստղադիտակ, որի վրա տեղադրված էր 4K × 4K ԼԿՍ խցիկ։ 2012 թվականի օգոստոսի դրությամբ ծրագրի շրջանակներում դիտարկվել են 149,971 աստերոիդներ, և հայտնաբերվել են 1,279 նոր աստերոիդներ, որոնցից 251 ստացել են համարակալում։ Այս աստերոիդների մեջ են հինգ Յուպիտերի տրոյացի աստերոիդներ, երկու Հիլդայի և մեկ Ֆոկեայի ընտանիքի աստերոիդներ։ Ծրագրի շրջանակներում նաև հետազոտվել են 824 Երկրին մոտեցող աստերոիդներ և հայտնաբերվել են չորս նորերը՝ Ապոլոնի աստերոիդ (285339) 1999 JR6, և երեք Ամուրի աստերոիդներ (410195) 2007 RT147, (388567) 2007 QX14 և 2009 MZ6:


== Հիմնական նվաճումները ==
60P/Ցուչինշան, 62P/Ցուչինշան կարճ պարբերությամբ, ինչպես նաև C/1977 V1 (1977 X) երկար պարբերությամբ գիսաստղերը
Մեծ քանակությամբ աստերոիդներ, օրինակ Յուպիտերի տրոյացի աստերոիդներ (2223) Սերպեդոն, (2260) Նեոպտոլեմուս, (2363) Ցեբրիոնես, (2456) Պալամեդես և այլն։
Այստեղ 1980 թվականի հոկտեմբերի 14-ին հայտնաբերված (3763) Քիանքսուսեն աստերոիդը անվանվել է չինական տիեզերական ծրագրի հիմնադիր Քիանք Սուսենի պատվին։


== Ծանոթագրություններ ==


== Արտաքին հղումներ ==
Մանուշակագույն լեռան աստղադիտարանի կայք (չինարեն և անգլերեն)
Աղեշունչներ

Աղեշունչներ  (լատ.՝ Enteropneusta), կիսաքորդավորների ենթատիպի ծովային կենդանիների դաս։ Հայտնի է մոտ 100 տեսակ։


== Արտաքին տեսք ==
Երկարություն 0,01-1 մ։ Մարմինը որդանման է՝ պատված թարթիչավոր էպիթելով և կազմված 3 մասից՝ կնճիթ, օձիք, իրան։ Երկսեռ են, արուն ե էգն արտաքինով չեն տարբերվում։
Խռիկային ճեղքերը դասավորված են կերակրափողի 2 կողմում (այստեղից՝ աղեշունչներ անվանումը)։


== Արտաթորության համակարգ ==
Արտաթորության համակարգը նեֆրիտային է, նյարդայինը կազմված է մեջքափորային հանգույցներից, արյունատարը՝ մեջքափորային երկայնաձիգ անոթներից։ Լողում են ազատ, ապրում են ծովերի ծանծաղուտներում, սնվում բույսերի և կենդանիների քայքայված մնացորդներով։
Աղեշունչների բնորոշ ներկայացուցիչը բալանոագլոսն է։ Աղեշունչները անողնաշարավորների և քորդավորների միջև կապող օղակ են։


== Արտաքին հղումներ ==
Աղեշունչների տարբեր տեսակներ
Քրիս Ռիի սկավառակագրություն

Բրիտանացի երգիչ-երգահան Քրիս Ռիի սկավառակագրությունը ներառում է 23 ստուդիական ալբոմ, 11 հավաքածու, մեկական լայվ և սաունդթրեք ալբոմներ և 72 սինգլներ՝ ներառյալ 33 հիթեր։


== Սկավառակագրություն ==


=== Ստուդիական ալբոմներ ===


=== Համերգային ալբոմներ ===


=== Հավաքածուներ ===


=== Սաունդթրեքեր ===


=== Սինգլներ ===


== Տեսագրություն ==


=== Տեսահոլովակներ ===
Dancing Down the Stony Road
The Road to Hell & Back - (2006)
Parting Shots - (1999)


== Ծանոթագրություններ ==
Տակիդան

Տակիդան, գյուղ Արևմտյան Հայաստանում, Վանի վիլայեթի Ջուլամերկի գավառակում։ Գտնվում էր Ջուլամերկ գյուղաքաղաքից 7 կմ հարավ-արևելք, Մեծ Զաբ գետի ձախակողմյան վտակներից մեկի ափին։


== Պատմամշակութային կառույցներ ==
Տակիդանն ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Կրուսկադ

Կրուսկադ (ֆր.՝ Cruscades), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 489 մարդ, բնակչության խտությունը` 50.67 մարդ/կմ²։ Բնակավայրը զբաղեցնում է 9.65 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 100 կմ հարավ-արևմուտք, Կարկասոն քաղաքից` 38 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 320 աշխատունակ (15-64 տարեկան)  բնակիչ, որոնցից ակտիվ էին 218-ը, իսկ ոչ ակտիվները` 102։ Ակտիվության ցուցանիշը կազմում է 68,1 %։ 218 աշխատունակ մարդկանցից աշխատել է 184 անձ (102 տղամարդ և 82 կին)։ Գործազուրկ են եղել 34 անձ (13 տղամարդ և 21 կին)։ 102 անաշխատունակներից 24-ը եղել են աշակերտներ կամ ուսանողներ, 33-ը` թոշակառուներ, իսկ 45-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բոբ Բրայար

Բոբ Բրայար (անգլ.՝ Robert Nathaniel Cory Bryar դեկտեմբերի 31, 1979(1979-12-31), Չիկագո), ամերիկացի ձայնային ինժեներ և թմբկահար է։ Հայտնի է որպես My Chemical Romance-ի պաշտոնեական թմբկահար 2004-2010 թթ․։


== Վաղ տարիներ ==
Բոբ Բրայարը ծնվել է Չիկագոյում, Իլլինոայ նահանգում, և մեծացել է Downers Grove-ի արվարձաններում։ Չորս տարեկանից հետաքրքրվել է թմբկահարությամբ։ Հաճախել է Eisenhower Junior ավագ դպրոցը, որտեղ ստացել է իր առաջին երաժշտական ուսուցումը նվագելով թմբուկների վրա, տարբեր ջազ խմբերում և նվագախմբային համույթներում։ Չնայած որ, Բոբ Բրայարը ցանկանում էր կենտրոնանալ ջազ և նվագախմբային երաժշտության վրա, միևնույն ժամանակ նա զգում էր որ դա այն չէր, ինչով նա կարող էր "զբաղվել երկար ժամանակ և դեռ ավելին, ուրախ լինել"։ Ահա թե ինչու նա կենտրոնացավ ռոք երաժշտության վրա։


== Կարիերա ==
Ավարտելով դպրոցը և չկարողանալով գտնել մարդկանց ովքեր կուզենային ստեղծել ռոք խումբ, նա տեղափոխվում է Gainesville, Ֆլորիդա։ Այստեղ նա սովորում է Ֆլորիդայի համալսարանում, ձայնագրության ինժիներերիա բաժնում։ Միևնույն ժամանակ նա սկսում է աշխատել Disney World-ում, որպես թմբկահար The Little Mermaid և the Aladdin stage ցուցադրություններում։ Ավարտելով դպրոցը, Բոբը երկու տարի աշխատում է որպես ձայնային ինժեներ the House of Blues Չիկագոյի համերգային սրահում։ Շուտով Բոբը դառնում է The Used խմբի թմբկահար և ձայնային ինժեներ։


== Ծանոթագրություններ ==
Խմելյովկա (Բելայա Խոլունիցայի վտակ)

Անվան այլ կիրառումների համար տե՛ս՝ Խմելյովկա (այլ կիրառումներ)Խմելյովկա (ռուս.՝ Хмелёвка), գետ Ռուսաստանում, հոսում է Օմուտինսկի շրջանում, Կիրովի մարզում։ Գետաբերանը տեղակայված է Սպիտա Խալունիցա գետի աջ ափին՝ 1160 կմ հեռավորության վրա։ Գետի երկարությունը 17 կմ է։
Գետի ակունքը գտնվում է արևելյան Լեսնիե Պոլյանի գյուղում։ Գետը հոսում է հյուսիս-արևմուտք, Լեսնիե Պոլյանի գյուղական բնակավայրի կենտրոնով։

Ջրային օբյեկտի, պետական ջրային գրանցման կոդը - 10010300212111100032034
Հիդրոլոգիական ուսումնասիրությունների կոդը - 111103010
Ավազանի կոդը - 10.01.03.002
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ջոկոնդա (օպերա)

Ջոկոնդա (իտալերեն՝ La Gioconda), իտալացի կոմպոզիտոր Ամիլկարե Պոնկիելլիի օպերա չորս գործողությամբ։ Իտալերեն լիբրետտոն Արիգո Բոյտոյի (Tobia Gorrio գրական անվան տակ) ըստ Վիկտոր Հյուգոյի «Անջելո, Պադուայի բռնակալ» (1835) պիեսի։ Օպերան առաջին անգամ ներկայացվել է 1876 թ. ապրիլի 8-ին՝ արժանանալով հանդիսատեսի ջերմ ընդունելության։ Համարվում է Պոնկիելլիի լավագույն ստեղծագործությունը։ Ներկայումս հաճախ բեմադրվում և ձայնագրվում է։


== Ծանոթագրություններ ==
Ժամանակն անվերջ, տիեզերքն անհուն…

Ժամանակն անվերջ, տիեզերքն անհուն․․․, Հովհաննես Թումանյանի ստեղծագործություններից մեկը, գրված 1907 թվականի սկզբներին։


== Ստեղծման պատմություն ==
Ե. Չարենցի անվան գրականության և արվեստի թանգարանի Թումանյանի ֆոնդի  №63-ում պահվում է մեկ ինքնագիր, որը վերնագրված է «Անվերջ ու անվերջ»։
Ե. Չարենցի անվան գրականության և արվեստի թանգարան Թումանյանի ֆոնդի №1355-ում պահվում է 1908 թվականին Բաքվում հրատարակված Բանաստեղծություններ շարքում մեկ տպարանական առանձնատիպ, որի վրա Թումանյանը ուղղումներ է կատարել։ Այստեղ վերնագրված է՝ «Անվերջ ու Անվերջ»։ 65-րդ էջում շարվել  է, հետագայում տեղափոխվել 21-րդ էջ։ Այս և նման դեպքերը նկատի ունենալով 1908 թվականի օգոստոսին դստերը՝ Աշխեն Թումանյանին, հղած նամակում բանաստեղծը գրում է․ 

Բանաստեղծությունն առաջին անգամ «Անվերջ․․․» վերնագրով տպագրվել է 1907 թվականի փետրվարի 16-ին Հուշաքար երկշաբաթաթերթի №1 համարի 5-րդ էջում, այնուհետև առանց վերնագրի՝ 1908 թվականին Բաքվում հրատարակված Բանաստեղծություններ շարքի 21-րդ էջում, 1914 թվականին Թիֆլիսում հրատարակված Հայ գրողներ ամսագրի 143-րդ  էջում, ապա՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության 148-րդ էջում։
Բանաստեղծությունն արտատպվել է 1914 թվականին Թիֆլիսում հրատարակված Հայ գրողներ ամսագրից։


== Ծանոթագրություններ ==
Ձեմե

Ձեմե (իտալերեն՝ Zeme), կոմունա Իտալիայի Լոմբարդիա մարզի Պավիա գավառում։ Բնակչությունը կազմում է 1197 մարդ 2008 թվականի մարդահամարի տվյալների, բնակչության խտությունը կազմում է 48 մարդ/կմ²։ Զբաղեցնում է՝ 25 կմ2 տարածք։ Հեռախոսային կոդ՝ +0384։ Փոստային ինդեքս՝ 27030։


== Ժողովրդագրություն ==
Բնակչության աճ


== Կապի տվյալներ ==
Հեռախոս՝ 0384 54021


== Արտաքին հղումներ ==
Վիճակագրության ազգային ինստիտուտ


== Ծանոթագրություններ ==
Ալֆոնսո II (Արագոնի թագավոր)

Ալֆոնսո II (մարտի 25, 1157, Ուեսկա, Արագոնի թագավորություն - ապրիլի 25, 1196, Պերպինյան, County of Roussillon, Արագոնյան թագ), անվանում էին Ողջամիտ կամ Տրուբադուր, եղել է Արագոնի թագավոր և որպես Ալֆոնս I, Բարսելոնայի կոմս 1164 թվականից մինչև իր մահը։ 
Բարսելոնայի կոմս Ռամոն Բերենգուր IV-ի և Արագոնի թագուհի Պետրոնիլայի թագուհու ավագ որդին։ Նա եղել է Արագոնի առաջին թագավորը, ով նաև Բարսելոնայի կոմսն էր։ Նա նաև Պրովանսի կոմսն էր, որը նա նվաճել էր Դուլսա II-ից, 1166 թվականից մինչև 1173 թվականին, որից հետո այն զիջեց իր եղբորը`  Ռամուն Բերենգուր III-ին։ Կատալոնացի պատմաբանները նրա կառավարումը բնորոշել են որպես ազգայնական և նոստալգիկ, քանի որ նա Պիրենեյան թերակղզու շատ տարածքներ միավորել է Բարսելոնայի հարստության ներքո։


== Կառավարում ==
Ծնվելով Հուեսկայում` Ալֆոնսոյին ծննդյան ժամանակ անվանել են Ալֆոնսո և Ռամոն, ժառանգեց Արագոնի և Բարսելոնայի միավորված գահերը որպես Ալֆոնսո։
Իր կառավարման մեծ մասում նա դաշնակցել է Կաստիլիայի թագավոր Ալֆոնսո VIII-ի հետ, ընդդեմ Նավառայի և ընդդեմ մարրական տայֆաների հարավում։ Նա իր ներդրումն է ունեցել Ռեկոնկիստայում` հասնելով Տերուել և նվաճելով այս կարևորագուն բնակավայրը Վալենսիայի ճանապարհին։ Նույն թվականին նա նվաճեց նաև Կասպեն։
Իր դաշնությունը Կաստիլիայի հետ ամրապնդելու համար 1174 թվականի հունվարի 18-ին Սարագոսայում Ալֆոնսոն ամուսնացավ Կաստիլիայի թագավորի քրոջ` Սանչայի հետ։ Այս դաշինքի մեկ այլ հիմնաքար էր Կասորլայի պայմանագիրը երկու թագավորների միջև 1179 թվականին, որով սահմանվեց երկու թագավորությունների նվաճումների գոտիները Յուկար և Սեգուրա գետերի միջև։ Վալենսիայի հարավային տարածքները ներառյալ Դենիան ընկան Արագոնի նվաճման տիրույթներում։ Ալֆոնսոն նաև կնքեց Սանգոեսայի պայմանագիրը (1168) Նավառայի թագավոր Սանչո VI-ի հետ` բաժանելով Մուրսիայի տայֆայի տարածքը միմյանց միջև։
Հուսիսում նույնպես մեծացավ Արագոնի ազդեցությունը, քանի որ օքսիտանները, կատալոնացիները և արագոնացիները միավորվեցին Արագոնի թագի ներքո։ Նրա թագավորությանը չէր միացել ոչ միայն Պրովանսը, այլ նաև Սերդանիան (1168) և Ռոսելյոն (ժառանգվել է 1172 թվականին)։ Բեարնը և Բիգոռը տուրք էին վճարում 1187 թվականից։ Ալֆոնսոյի միջամտումը Լանգեդոկի գործերին կարող էր առժենալ իր ժառանգորդ Պեդրո II, որի միջոցով Արագոնը կարող էր ընդլայնել իր առևտուրը և ճանապարհ բացել նոր նվաճումների։
1186 թվականին Ալֆոնսոն օգնեց Արագոնին ազդեցություն հաստատել Սարդինիայում, երբ նա օգնեց իր զարմուհի Ագալբուրսային, ով Արբորեայի մահացած ոստիկան Բարիսոն II-ի այրին էր, և նշանակեց նրա թոռն Հյուգոյին Արբորեայի գահին։
Ալֆոնսոն հողեր նվիրաբերեց Ցիստերցիանսցի վանականներին Էբրո գետի հովտում, որտեղ կառուցվեց առաջին Ցիստերցիանական մենաստանը տարածաշրջանում։
Նա մահացավ Պերպինյանում 1196 թվականին։


== Ծանոթագրություններ ==
Հովհաննես Մանվելյան

Հովհաննես Մորիսի Մանվելյան (Երևան, Հայկական ԽՍՀ, ԽՍՀՄ), հայ բժիշկ, նյարդաբան, բժշկական գիտությունների դոկտոր, պրոֆեսոր, Երևանի Մխիթար Հերացու անվան պետական բժշկական համալսարանի նյարդաբանության ամբիոնի վարիչ։
2017 թվականին պարգևատրվել է Մխիթար Հերացու մեդալով։


== Ծանոթագրություններ ==


== Արտաքին հղումներ ==
Մեր մեջ ասած, ՀԸ, 2016 թ.
Marry Me

Marry Me, ֆինլանդացի երգչուհի Քրիստա Սիեգֆրիդսի երգը, որով նա ներկայացրել է Ֆինլանդիան Եվրատեսիլ 2013 երգի մրցույթում ։ Երգի տեքստի և երաժշտության հեղինակներն են Քրիստինա Սերգֆրեդսը, Էրիկ Նյուհոլմը, Քրիստաֆոր Կարլսոնը և Ջեսիկա Լանդսթրոմը։
Երգը մրցույթի եզրափակիչ փուլում զբաղեցրել է 24-րդ հորիզոնականը 13 միավորով։
Երգը դարձել է ազգային ընտրական փուլի հաղթող, որն անցկացվել է 2013 թվականի փետրվարի 9-ին Էսպոո քաղաքում։
Ֆիննական 7 pääivää թերթում ենթադրվել է, որ «Marry Me» երգը գրագողություն է Popeda խմբի «Rokkikone» երգից։
Չնայած այն հանգամանքին, որ երգի սյուժեն միանգամայն տրիվիալ է, և դրանում աղջիկը խնդրում է երիտասարդին խնդրել իր ձեռքը, The Independent թերթին տված հարցազրույցում երգչուհի Քրիստա Սիեգֆրիդսը հայտարարել է, որ նրա երգը կոչ է Ֆինլանդիային՝ հաստատել ամուսնությունների հավասարության մասին օրենքը, և որ ներկայացման պարային համարում նոր տարր է մտցվել՝ ավելացնելով երգչուհու և պարող աղջկա համբույրը։


== Տեսահոլովակ ==
Երաժշտական տեսահոլովակը թողարկվել է 2013 թվականի փետրվարի 13-ին  Քրիստա Սիեգֆրիդսի  VEVO ալիքում՝ դառնալով այդ ալիքի առաջին տեսանյութը։


== Երգացանկ ==


== Հիթ-շքերթներ ==


== Ծանոթագրություններ ==


== Արտաքին հղումներ ==
«Marry Me» — Krista Siegfrid
Քրիստա Սիեգֆրիդսի էջը Եվրատեսիլի պաշտոնական կայքում
Տեսահոլավակը Եվրատեսիլի պաշտոնական էջում ՅուԹյուբում
Տեղեկություններ Քրիստա Սիեգֆրիդսի և երգի մասին (ռուս.)
Յիուասա

Յիուասա, բաշկիների ազգային խոհանոցի ուտեստ, տարածված է թուրքական և մոնղոլական ժողովուրդների մեջ։
Պատրաստված է անթթխմոր խմորից, խառնում են կաթի և ձու կամ կարագի խմորիչ։ Խմորն ունի 1–1,5 մմ հստություն։, կողքի կտրված ադամանդները 5 սմ են։


== Բաղադրութուն ==
ալյուր
ձու
շաքար
կարագ
աղ


== Պատրաստման եղանակ ==
Որպես տարբերակ խմորը կտրել կլոր շերտի, մինչև 5 սմ։ Ավելացնել տապակած հալված կարագ կամ յուղ։ Մատուցել ափսեյի հետ միասին մեկ բաժակ թեյյ։


== Աղբյուրներ ==
Статья в Башкирской энциклопедии(չաշխատող հղում)
Йыуаса (Юаса)
ЙЫУАСА(չաշխատող հղում)
Արմեն Վաթյան

Արմեն Վաթյան (հուլիսի 29, 1950(1950-07-29), Երևան, Հայկական ԽՍՀ, ԽՍՀՄ), հայ սցենարիստ, գրող։


== Կենսագրություն ==
Ավարտել է Երևանի Խաչատուր Աբովյանի անվան մանկավարժական ինստիտուտը։ Հեղինակել է 15 անիմացիոն ֆիլմեր, սցենարներ «Երալաշ», «Բումերանգ» հեռուստապատումների, մի քանի երաժշտական և դոկումենտալ ֆիլմերի, հեռուստահաղորդումների, սերիալների համար։ Ռուսաստանի կինեմատոգրաֆիստների, ժուռնալիստների միության, սցենարիստների համառուսաստանյան ընկերակցության անդամ է։


== Ֆիլմեր ==
«Ճանապարհ դեպի Սասունցի Դավիթ», 1987
«Մեկ կիրակի», 1988
«Անապատ», 1991
«Ծովահենների իշխանություն», 1994
«Բնավորություններ տղամարդկանց համար», 1997
«Գոյատևման դպրոց», 2001
«Հերոստրատ», 2002
Վիլյամ Սարոյանի «Սպիտակ ձիու ամառը», Գատչինի կինոփառատոնի առաջին մրցանակ, 2004
«Գեղեցիկ ապրելը չես արգելի», 2008
«Վանա ծովուն արշալույսը», 2011
«Իմ խաչը», 2019


== Ծանոթագրություններ ==


== Արտաքին հղումներ ==
Արմեն Վաթյան. Հայկական կինեմատոգրաֆը կարևորում է երիտասարդ ռեժիսորների և նոր գաղափարների որոնումը Archived 2015-05-02 at the Wayback Machine.
«ԳԺՈՒԿ» երգիծական հանդեսի 2011 թվականի թողարկումները, Արմեն Վաթյան(չաշխատող հղում)